Ildstormene som følge av Royal Air Force og US Air Forces luftangrep er blant de mest omfattende under andre verdenskrig. Mens store deler av byen ble ødelagt, er antall omkomne efter «Operasjon Gomorrah» aldri blitt fastslått med sikkerhet. Frem til 30. november 1943 var det funnet 31 647 lik, hvorav 15 802 lot seg identifisere. Luftforvarsledelsen i Hamburg anslo på dette tidspunkt at antall ofre lå rundt 35 000, mens moderne anslag beløper seg til 34 000 omkomne og 125 000 sårede.